Tasekla n tmaziɣt tuɣ abrid n unerni si tallit ɣer tayeḍ; aya yettban-d ama deg wayen yerzan aẓayar-is, ama d ayen yerzan aselmed-is. Tewweḍ-d ɣer tizi n wass-a s sin n yiberdana: amezwaru d abrid n timawit i aɣ-d-yessawḍen ayen i d-nnan d wayen i d-ǧǧan yimezwura, wayeḍ d abrid n tirawit i d-ibanen mi i d-tekker tsuta i irefden imru akken ad sefḍen leɛyub n timawit, ad ḥerzen tasekla-a lebda, ad tt-id-kksen si tesraft n tatut d ṭlam ideg tella.